open-index/open-wikipedia-markdown huggingface dataset:
โรงเรียนพระกุมารศึกษา

**โรงเรียนพระกุมารศึกษา** เป็นโรงเรียนคาทอลิกในเขตเขตมิสซังอุบลราชธานี ประเภทสามัญศึกษา ตั้งอยู่ ณ ถนนพยัคฆ์ - ดอนหลี ตำบลปะหลาน อำเภอพยัคฆภูมิพิสัย จังหวัดมหาสารคาม โรงเรียนจัดการศึกษาตามหลักสูตรที่กระทรวงศึกษาธิการกำหนด โดยจัดโครงการการเรียนรู้ที่มีโครงสร้างชัดเจนสำหรับเด็กอนุบาล นักเรียนประถมศึกษา และนักเรียนมัธยมศึกษาตอนต้น โดยให้มั่นใจว่าแต่ละระดับชั้นจะบรรลุตามมาตรฐานวิชาการระดับชาติและเป้าหมายการพัฒนา

## สัญลักษณ์
### ตรา สัญลักษณ์และสีประจำโรงเรียน


ไฟล์:ตราโรงเรียนพระกุมารศึกษา.gif|thumbnail||150x150px|center|ตราประจำโรงเรียน
ไฟล์:ขาวเหลือง.jpg|center|thumb|150x150px|สีประจำโรงเรียน


***ตราประจำโรงเรียน**

ภายในรูปวงกลม เป็นรูปเทียนส่องแสงบนหนังสือที่เปิดอยู่ภายในวงกลม มีความหมายตรงตามปรัชญาดังนี้
**วงกลม คือ ความเป็นผู้มีวินัย
**เทียนจุด คือ คุณธรรม
**หนังสือ คือ ปัญญา
**แสงเทียน คือ ชีวิตที่ต้องการพัฒนาอยู่เสมอจึงจะเจริญก้าวหน้า

***สัญลักษณ์ประจำโรงเรียน**

“พระรูปครอบครัวศักดิ์สิทธิ์” ประกอบด้วยพระกุมาร พระแม่มารีย์ และนักบุญโยเซฟ พระกุมาร ที่เป็นชื่อของโรงเรียนนั้น มาจากชื่อของพระเยซูคริสตเจ้าเมื่อเยาว์วัย ซึ่งได้รับการอบรมเลี้ยงดูด้วยความรักและเอาใจใส่จากบิดา คือนักบุญโยเซฟ และพระมารดา คือพระแม่มารีย์ ซึ่งโรงเรียนยึดถือเป็นแบบฉบับ ในด้านการให้การอบรมในชีวิตครอบครัว อันเป็นพื้นฐานแรกของชีวิตมนุษย์ในสังคม ซึ่งถือว่าครอบครัวเป็นโรงเรียนแห่งแรก ดังคติพจน์ที่ว่า “ครอบครัวดี สังคมดี” และสอดคล้องกับสัญลักษณ์ของโรงเรียน จึงกำหนดตราและความหมายของตราโรงเรียนพระกุมารมหาสารคาม

* **สีประจำโรงเรียน** น้ำเงิน - ขาว

### คติพจน์และปรัชญา
* **คติพจน์ประจำโรงเรียน** คุณธรรม นำความรู้
* **ปรัชญาประจำโรงเรียน** วินัยดี มีคุณธรรม นำปัญญา พัฒนาชีวิต

## ประวัติ

## ทำเนียบผู้จัดการโรงเรียน

## อาคาร สถานที่
ประกอบด้วยอาคารพระกุมารเยซู อาคารเรียนประถมศึกษา โรงอาหาร หอประชุมและสนามฟุตบอล 
## การจัดการศึกษา
### หลักสูตรที่เปิดสอน
#### ระดับปฐมวัย
เปิดสอนในระดับอนุบาล 1 - อนุบาล 3 ใช้หลักสูตรสถานศึกษาระดับปฐมวัย พุทธศักราช 2546 ร่วมกับสถาบันวิจัยการเรียนรู้ 
#### ระดับประถมศึกษา
เปิดสอนในระดับชั้นประถมศึกษาปีที่ 1 - 6 ใช้หลักสูตรโรงเรียนพระกุมารศึกษา ตามหลักสูตรแกนกลางการศึกษาขั้นพื้นฐาน พุทธศักราช 2551 
#### ระดับมัธยมศึกษา
เปิดสอนระดับมัธยมศึกษาปีที่ 1 - 3 ตามหลักสูตรแกนกลางการศึกษาขั้นพื้นฐาน พุทธศักราช 2551 แบ่งออกเป็น 8 กลุ่มสาระหลัก ได้แก่ กลุ่มสาระคณิตศาสตร์ กลุ่มสาระวิทยาศาสตร์ กลุ่มสาระภาษาไทย กลุ่มสาระสังคมศึกษา กลุ่มสาระศิลปะ กลุ่มสาระสุขศึกษาและพลศึกษา และกลุ่มสาระภาษาต่างประเทศ

## อ้างอิง

## แหล่งข้อมูลอื่น
*เว็บไซต์หลักโรงเรียน 

หมวดหมู่:โรงเรียนเอกชนในจังหวัดมหาสารคาม
หมวดหมู่:โรงเรียนคาทอลิกในเขตมิสซังอุบลราชธานี
หมวดหมู่:อำเภอพยัคฆภูมิพิสัย
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 2

**กลุ่ม 2** ของ **[[ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก|การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก]]** ประกอบไปด้วยหกทีม: สเปน, สโลวาเกีย, ไอซ์แลนด์, แอลเบเนีย, เอสโตเนีย, และ ไอร์แลนด์เหนือ. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.

กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 8 มิถุนายน พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).

## ตารางคะแนน

## นัด
เวลาคือ CET/CEST.

----

----

----

----

----

----

----

----

----

----

----

----

----

----

----

----

----

----

----

## อันดับดาวซัลโว

;8 ประตู

* Borja Mayoral

;6 ประตู

* Albert Guðmundsson

;5 ประตู

* Liam Donnelly
* Rafa Mir
* Mikel Oyarzabal

;4 ประตู

* Óttar Magnús Karlsson
* Dani Ceballos

;3 ประตู

* Frank Liivak
* Rey Manaj
* Shayne Lavery
* Samuel Mráz
* Fabián

;2 ประตู

* Kristal Abazaj
* Taulant Seferi
* Mark Sykes
* Rauno Sappinen
* Vlasiy Sinyavskiy
* László Bénes
* Michal Sipľak
* Tomáš Vestenický
* Carlos Soler

;1 ประตู

* Fiorin Durmishaj
* Ylber Ramadani
* Sören Kaldma
* Märten Kuusk
* Michael Lilander
* Markus Poom
* Axel Óskar Andrésson
* Viktor Karl Einarsson
* Samúel Friðjónsson
* Hans Viktor Guðmundsson
* Arnór Sigurðsson
* Jón Dagur Þorsteinsson
* Daniel Ballard
* Dale Gorman
* Ryan Johnson
* David Parkhouse
* Milan Dimun
* Lukáš Haraslín
* Erik Jirka
* Marek Rodák
* Nikolas Špalek
* Denis Vavro
* Iñigo Córdoba
* Mikel Merino
* Rodri

;การทำเข้าประตูตัวเอง 1 ประตู

* Matvei Igonen (ในนัดที่พบกับ ไอร์แลนด์เหนือ)
* Kaspar Mutso (ในนัดที่พบกับ สโลวาเกีย)
* Hörður Ingi Gunnarsson (ในนัดที่พบกับ สเปน)
* Fabián (ในนัดที่พบกับ สโลวาเกีย)

## หมายเหตุ

## อ้างอิง

## แหล่งข้อมูลอื่น
*Under-21 Standings: 2017–19 qualifying, UEFA.com

กลุ่ม 2
เจ้าชายโทมิสลาฟแห่งยูโกสลาเวีย

**เจ้าชายโทมิสลาฟแห่งยูโกสลาเวีย** (เซอร์เบียนซีริลลิก: Томислав Карађорђевић) พระราชโอรสพระองค์ที่ 2 ใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย และ มาเรียแห่งโรมาเนีย สมเด็จพระราชินียูโกสลาเวีย

## พระประวัติ

เจ้าชายโทมิสลาฟแห่งยูโกสลาเวีย ( ทรงเป็นพระราชโอรสพระองค์ที่ 2 ใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย และ มาเรียแห่งโรมาเนีย สมเด็จพระราชินียูโกสลาเวีย และทรงเป็นพระราชอนุชาใน สมเด็จพระเจ้าปีเตอร์ที่ 2 แห่งยูโกสลาเวีย และยังทรงเป็นพระราชปิตุลา(อาชาย)ในอาเลกซานดาร์ คาราจอร์เจวิช โดยพระองค์ทรงเข้าศึกษา ณ พระราชวังเบลเกรด จากนั้นเสด็จไปประทับต่อ ณ ประเทศอังกฤษ

## เสกสมรส
พระองค์ทรงเข้าพิธีอภิเษกสมรสกับ เจ้าหญิงมาร์การีตาแห่งบาเดิน เมื่อวันที่ 5 มิถุนายน ค.ศ. 1957 ซึ่งพระชายาของพระองค์มีศักดิ์เป็นพระภาคิไนยในเจ้าชายฟิลิป ดยุกแห่งเอดินบะระ หลังกจาเสกสมรสแล้วพระชายาทรงได้รับพระราชทานพระอิสริยยศเป็น **เจ้าหญิงแห่งยูโกสลาเวีย พระชายา** และมีพระบุตรร่วมกัน 2 พระองค์คือ
#เจ้าชายนิโคลาแห่งยูโกสลาเวีย
#เจ้าหญิงคาทารีนาแห่งยูโกสลาเวีย

ต่อมาทรงหย่าขาดจากพระชายาในปี ค.ศ. 1981 และเสกสมรสใหม่กับลินดา แมรี เบอร์รี มีพระโอรส 2 พระองค์

## พระอิสริยยศ

*เจ้าชายโทมิสลาฟแห่งยูโกสลาเวีย (His Royal Highness Prince Tomislav of Yugoslavia)

หมวดหมู่:บุคคลที่เกิดในปี พ.ศ. 2471
หมวดหมู่:บุคคลที่เสียชีวิตในปี พ.ศ. 2543
อ
หมวดหมู่:เจ้าชายยูโกสลาเวีย
หมวดหมู่:บุคคลจากเบลเกรด
คณะกรรมการประชาชนชั่วคราวเกาหลีเหนือ

**คณะกรรมการประชาชนชั่วคราวเกาหลีเหนือ** () เป็นรัฐบาลชั่วคราวที่ปกครองคาบสมุทรเกาหลีส่วนเหนือใน ค.ศ. 1947 ถึง 1948

หลังจากความพ่ายแพ้ของจักรวรรดิญี่ปุ่นใน ค.ศ. 1945 กองกำลังโซเวียตได้ยึดครองพื้นที่ตอนเหนือของเกาหลีจากญี่ปุ่นในช่วงสงครามโลกครั้งที่สองขณะที่สหรัฐยึดภาคใต้ของเกาหลีจากญี่ปุ่น ทางตอนเหนือของ รัฐบาลคอมมิวนิสต์ก่อตั้งขึ้นอย่างเป็นทางการ และประสบความสำเร็จเป็นกึ่งรัฐบาลประกอบด้วยห้าจังหวัดใน ค.ศ. 1946 และใน ค.ศ. 1948 ได้มีการก่อตั้งสาธารณรัฐประชาธิปไตยประชาชนเกาหลีอย่างเป็นทางการ

## อ้างอิง

หมวดหมู่:เกาหลีภายใต้การยึดครองของฝ่ายสัมพันธมิตร
หมวดหมู่:รัฐคอมมิวนิสต์
หมวดหมู่:รัฐสิ้นสภาพในประเทศเกาหลีเหนือ
หมวดหมู่:รัฐและดินแดนที่ก่อตั้งในปี พ.ศ. 2489 
หมวดหมู่:สิ้นสุดในปี พ.ศ. 2491
หมวดหมู่:รัฐสิ้นสภาพในเอเชียตะวันออก
หมวดหมู่:การยึดครองดินแดนในสงครามโลกครั้งที่สอง
หมวดหมู่:อดีตสาธารณรัฐสังคมนิยม
หมวดหมู่:รัฐบาลชั่วคราว
อนิรุทธ จันทะวงษ์

พลตำรวจตรี **อนิรุทธ จันทะวงษ์** (19 กันยายน พ.ศ. 2512 – 14 กันยายน พ.ศ. 2560) หรือที่รู้จักในฐานะ **ครูยักษ์** หรือ **ดาบยักษ์** เป็นเจ้าหน้าที่ตำรวจเก็บกู้วัตถุระเบิด และครูฝึกหน่วยทำลายล้างวัตถุระเบิด (EOD)

## ประวัติ

อนิรุทธ เกิดที่อำเภอเกษตรสมบูรณ์ จังหวัดชัยภูมิ ก่อนมาใช้ชีวิตอยู่ที่อำเภอท่าลี่ จังหวัดเลย จากนั้น ได้เป็นนักเรียนพลตำรวจสังกัดหมู่ 1 หมวด 1 กองร้อยที่ 1 ครั้นเมื่อสอบตำรวจผ่าน ก็ได้มาปฏิบัติหน้าที่ ณ อำเภอชาติตระการ จังหวัดพิษณุโลก แล้วจึงย้ายมาประจำการ ณ กองบังคับการตำรวจภูธร จังหวัดเลย ซึ่งเป็นภูมิลำเนาเดิม กระทั่งในเดือนตุลาคม พ.ศ. 2559 ได้อาสาลงปฏิบัติหน้าที่เก็บกู้วัตถุระเบิดในสามจังหวัดชายแดนภาคใต้

## ชีวิตส่วนตัว
พลตำรวจตรี อนิรุทธ จันทะวงษ์ เป็นบุตรของสวัสดิ์ จันทะวงษ์ และเทียน จันทะวงษ์ นอกจากนี้ พลตำรวจตรี อนิรุทธ มีคู่สมรสชื่อผ่องศรี จันทะวงษ์ และลูกสาวชื่อพัทธนันท์ จันทะวงษ์ (ชื่อเล่น: น้ำขิง)

## การเสียชีวิต
วันที่ 14 กันยายน พ.ศ. 2560 ได้เกิดเหตุระเบิดซ้ำซ้อนที่อำเภอยะหา จังหวัดยะลา อนิรุทธเข้าทำการช่วยเหลือเพื่อน ๆ จากระเบิดลูกแรก ทว่า เกิดการระเบิดลูกที่ 2 ขึ้น ส่งผลให้เขาอาการสาหัสและรับการนำตัวส่งโรงพยาบาล ก่อนที่จะเสียชีวิตในเวลาต่อมา

ทั้งนี้ การเสียชีวิตของเขาได้รับการเผยแพร่ผ่านหน้าเว็บไซต์ที่มีผู้ติดตามกว่า 1 แสนราย

วันที่ 18 กันยายน พ.ศ. 2560 มีพิธีพระราชทานเพลิงศพ ณ วัดศรีโสภณ ตำบลน้ำแคม อำเภอท่าลี่ จังหวัดเลย

## สิ่งสืบเนื่อง
ภายหลังจากการเสียชีวิต ได้มีการเปิดเผยถึงโพสต์ข้อความของเขาในกลุ่มเฟซบุ๊ก เกี่ยวกับการขอรับบริจาคไฟฉายแรงสูงที่ขาดแคลน เพื่อปฏิบัติหน้าที่ในเหตุการณ์ความไม่สงบในชายแดนภาคใต้ของประเทศไทย โดยได้รับการเผยแพร่ผ่านสังคมออนไลน์อย่างกว้างขวาง รวมถึงมีการเปรียบเทียบต่อการจัดสรรงบประมาณด้านต่าง ๆ

จากการเสียชีวิตของเขา ได้มีผู้ส่งข้อความแสดงความเสียใจเป็นจำนวนมาก ตลอดจนได้รับพระราชทานพวงมาลาหลวงจากพระบาทสมเด็จพระวชิรเกล้าเจ้าอยู่หัว และพระบรมวงศานุวงศ์ รวมถึงมีพิธีพระราชทานเพลิงศพ และปูนบำเหน็จจากสำนักงานตำรวจแห่งชาติ อีกทั้งได้รับการเลื่อนยศจากดาบตำรวจ เป็นพลตำรวจตรี

## เชิงอรรถ


## อ้างอิง

## แหล่งข้อมูลอื่น
* สมเด็จพระเจ้าอยู่หัว พระราชทานพวงมาลาแก่ ทหารพราน-ตำรวจอีโอดี ที่เสียชีวิตจากเหตุระเบิด จ.ยะลา
* มือกู้ระเบิดเปิดใจ นาทีบึ้มซ้ำยะลา จี้รัฐดูแลสวัสดิการ-อุปกรณ์-ขวัญกำลังใจ
* 

หมวดหมู่:ตำรวจชาวไทย
หมวดหมู่:ผู้ทำลายล้างวัตถุระเบิด
หมวดหมู่:เสียชีวิตจากระเบิดแสวงเครื่อง
หมวดหมู่:เสียชีวิตจากความไม่สงบในชายแดนภาคใต้ของประเทศไทย
หมวดหมู่:บุคคลจากอำเภอเกษตรสมบูรณ์
หมวดหมู่:บุคคลจากจังหวัดเลย
พันธมิตรทางทหาร

[thumb|พันธมิตรทางทหารของยุโรปก่อน[สงครามโลกครั้งที่หนึ่ง
]]
**พันธมิตรทางทหาร** (อังกฤษ : Military alliance) เป็นข้อตกลงระหว่างประเทศเกี่ยวกับความมั่นคงของชาติเมื่อผู้สัญญาสัญญาว่าจะให้การสนับสนุนซึ่งกันและกันในกรณีที่เกิดวิกฤติที่ไม่ได้ระบุไว้ล่วงหน้า พันธมิตรทางการทหารแตกต่างจากกลุ่มพันธมิตรเนื่องจากพันธมิตรก่อตัวขึ้นเพื่อช่วยเหลือวิกฤติที่เกิดขึ้น

พันธมิตรทางทหารสามารถจำแนกได้เป็นข้อตกลงในการป้องกัน, ข้อตกลงและการกระทำที่ไม่ใช่การรุกราน
[thumb|สองพันธมิตรทางทหารในยุโรปช่วง[สงครามเย็น - สีน้ำเงินคือฝ่ายเนโท และ สีแดงคือฝ่ายกติกาสัญญาวอร์ซอ]]

## ลักษณะ
พันธมิตรทางทหารเกี่ยวข้องกับระบบรักษาความปลอดภัยแบบรวม แต่อาจแตกต่างกันไปตามธรรมชาติ บันทึกข้อตกลงต้น 1950S จากกระทรวงการต่างประเทศสหรัฐ อธิบายความแตกต่างโดยบอกว่าประวัติศาสตร์พันธมิตร : "ได้รับการออกแบบมาเพื่อพัฒนาความสนใจของฝ่ายต่างชาติชาตินิยมและให้ร่วมกันดำเนินการทางทหารหากฝ่ายหนึ่งในการแสวงหาวัตถุประสงค์ดังกล่าวกลายเป็น เกี่ยวข้องกับสงคราม" ในขณะที่ข้อตกลงการรักษาความปลอดภัยร่วมกัน "ไม่มีการควบคุมใด ๆ แต่เป็นการกระทำเพียงเพื่อต่อต้านการรุกรานเท่านั้น แต่จะพยายามไม่ให้มีอิทธิพลต่อ 'ดุลแห่งอำนาจ' ที่ขยับ แต่เพื่อสร้างความสมดุลของหลักการ" "

## อ้างอิง

หมวดหมู่:ความมั่นคงระหว่างประเทศ
หมวดหมู่:การทูตทหาร
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 3

**กลุ่ม 2** ของ **[[ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก|การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก]]** ประกอบไปด้วยหกทีม: เดนมาร์ก, โปแลนด์, ฟินแลนด์, จอร์เจีย, ลิทัวเนีย และ หมู่เกาะแฟโร. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.

กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 8 มิถุนายน พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).

## ตารางคะแนน

## นัด
เวลาคือ CET/CEST.

----

----

----

----

----

----

----

----

----

----

----

----

----

----

## อันดับดาวซัลโว

;10 ประตู

* Dawid Kownacki

;8 ประตู

* Robert Skov

;5 ประตู

* Marcus Ingvartsen
* Rasmus Nissen

;4 ประตู

* Mikkel Duelund
* Meinhard Olsen
* Benjamin Källman
* Beka Mikeltadze

;3 ประตู

* Kaan Kairinen
* Lassi Lappalainen
* Konrad Michalak
* Paweł Tomczyk

;2 ประตู

* Jacob Bruun Larsen
* Jákup Thomsen
* Mateusz Wieteska

;1 ประตู

* Oliver Abildgaard
* Philip Billing
* Magnus Christensen
* Mathias Jensen
* Nikolai Laursen
* Andreas Skov Olsen
* Jákup Andreasen
* Benjamin Heinesen
* Teit Jacobsen
* Bjarni Petersen
* Sebastian Dahlström
* Fredrik Jensen
* Urho Nissilä
* Giorgi Beridze
* Irakli Bugridze
* Roman Chanturia
* Giorgi Kharaishvili
* Luka Zarandia
* Edvinas Baniulis
* Klaidas Janonis
* Justas Lasickas
* Justinas Marazas
* Giedrius Matulevičius
* Daniel Romanovskij
* Edgaras Utkus
* Jakub Bartosz
* Bartosz Kapustka
* Szymon Żurkowski

;1 การทำเข้าประตูตัวเอง

* Teit Jacobsen (ในนัดที่พบกับ จอร์เจีย)
* Beka Mikeltadze (ในนัดที่พบกับ โปแลนด์)
* Giedrius Matulevičius (ในนัดที่พบกับ จอร์เจีย)

## หมายเหตุ

## อ้างอิง

## แหล่งข้อมูลอื่น
*Under-21 Standings: 2017–19 qualifying, UEFA.com

กลุ่ม 3
วิกฤตการณ์รัฐธรรมนูญสเปน พ.ศ. 2560

**วิกฤตการณ์รัฐธรรมนูญสเปน พ.ศ. 2560–2561** (; ) เป็นความขัดแย้งทางการเมืองระหว่างรัฐบาลสเปนกับทบวงการปกครองกาตาลุญญาในประเด็นการลงประชามติเอกราชกาตาลุญญา พ.ศ. 2560 ความขัดแย้งเริ่มขึ้นหลังจากที่กฎหมายการลงประชามติเอกราชถูกประณามจากรัฐบาลสเปนซึ่งนำโดยนายกรัฐมนตรีมาเรียโน ราฆอย และต่อมาถูกศาลรัฐธรรมนูญออกคำสั่งยับยั้งจนกว่าจะมีการตัดสินในประเด็นดังกล่าว ฝ่ายบริหารแคว้นกาตาลุญญาซึ่งนำโดยประธานแคว้นการ์ลัส ปุดจ์ดาโมน ประกาศว่า ไม่ว่ารัฐบาลสเปนหรือศาลก็ไม่สามารถหยุดยั้งแผนการของพวกเขาได้ และยังคงมุ่งมั่นที่จะจัดการลงประชามติต่อไป ซึ่งจุดประกายให้เกิดการตอบโต้ตามกฎหมายซึ่งแผ่ขยายอย่างรวดเร็วจากทั้งรัฐบาลสเปนและจากทบวงการปกครองกาตาลุญญาไปยังเทศบาลต่าง ๆ ในแคว้นกาตาลุญญา (โดยทบวงการปกครองกาตาลุญญาได้ร้องขอให้บรรดานายกเทศมนตรีสนับสนุนด้านการส่งกำลังบำรุงและความช่วยเหลือเพื่อให้กระบวนการลงคะแนนเป็นไปได้ด้วยดี) รวมทั้งศาลรัฐธรรมนูญ ศาลยุติธรรมสูงสุดกาตาลุญญา และพนักงานอัยการของรัฐสเปน

เมื่อถึงวันที่ 15 กันยายน ขณะที่ฝ่ายสนับสนุนเอกราชกาตาลุญญาเริ่มรณรงค์การลงประชามติ รัฐบาลสเปนได้ดำเนินการรุกทางกฎหมายอย่างเต็มที่เพื่อขัดขวางการลงคะแนนเสียงที่จะเกิดขึ้น ซึ่งรวมถึงการขู่จะเข้าควบคุมงบประมาณส่วนใหญ่ของกาตาลุญญา การส่งกำลังตำรวจเข้ายึดป้ายประกาศ จุลสาร และใบปลิวสนับสนุนการลงประชามติซึ่งถูกพิจารณาว่าผิดกฎหมาย และการสอบสวนทางอาญาต่อนายกเทศมนตรีในกาตาลุญญากว่า 700 คน ซึ่งตกลงว่าจะช่วยจัดการลงประชามติอย่างเปิดเผย ความตึงเครียดระหว่างทั้งสองฝ่ายถึงจุดวิกฤตหลังจากที่ตำรวจสเปนเริ่มปฏิบัติการอะนูบิสโดยจู่โจมที่ทำการต่าง ๆ ของฝ่ายบริหารแคว้นกาตาลุญญาในเมืองบาร์เซโลนาเมื่อวันที่ 20 กันยายน และจับกุมเจ้าหน้าที่อาวุโสของกาตาลุญญา 13 คน สื่อต่างประเทศบางสื่อบรรยายเหตุการณ์ดังกล่าวว่าเป็น "หนึ่งในวิกฤตการณ์ทางการเมืองที่ร้ายแรงที่สุดในประวัติศาสตร์สเปนสมัยใหม่" นักการเมืองสเปนหลายคนเรียกการลงประชามติครั้งนี้ว่าเป็น "รัฐประหารขวางประชาธิปไตยสเปน" และ "ขวางยุโรป"

## อ้างอิง

หมวดหมู่:วิกฤตการณ์รัฐธรรมนูญ
หมวดหมู่:การเมืองสเปน
หมวดหมู่:การเมืองกาตาลุญญา
หมวดหมู่:ขบวนการเอกราชกาตาลุญญา
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 4

**กลุ่ม 4** ของ **[[ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก|การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก]]** ประกอบไปด้วยหกทีม: อังกฤษ, เนเธอร์แลนด์, ยูเครน, สกอตแลนด์, ลัตเวีย, และ อันดอร์รา. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.

กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 10 มิถุนายน พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).

## ตารางคะแนน

## นัด
เวลาคือ CET/CEST.

----

----

----

----

----

----

----

----

----

----

----

----

----

----

## อันดับดาวซัลโว

;5 ประตู

* Fraser Hornby

;4 ประตู

* Dominic Calvert-Lewin
* Dominic Solanke
* Justin Kluivert
* Viktor Kovalenko

;3 ประตู

* Tammy Abraham
* Oussama Idrissi
* Bart Ramselaar
* Richairo Živković

;2 ประตู

* Reiss Nelson
* Roberts Uldriķis
* Oliver Burke
* Lewis Morgan
* Andriy Boryachuk
* Maryan Shved
* Ivan Zotko
* Oleksandr Zubkov

;1 ประตู

* Ricard Fernández
* Tom Davies
* Kieran Dowell
* Demarai Gray
* Ezri Konsa
* Ademola Lookman
* Mason Mount
* Josh Onomah
* Kasey Palmer
* Vladislavs Fjodorovs
* Raivis Jurkovskis
* Mārtiņš Ķigurs
* Steven Bergwijn
* Javairô Dilrosun
* Arnaut Groeneveld
* Frenkie de Jong
* Teun Koopmeiners
* Sam Lammers
* Guus Til
* Chris Cadden
* Ryan Hardie
* Stevie Mallan
* Oliver McBurnie
* Stanislav Bilenkyi
* Bohdan Lyednyev
* Maryan Mysyk
* Oleksandr Pikhalyonok
* Denys Popov
* Mykola Shaparenko

;1 การทำเข้าประตูตัวเอง

* Christian García (ในนัดที่พบกับ อังกฤษ)
* Kristaps Zommers (ในนัดที่พบกับ เนเธอร์แลนด์)
* Pavlo Lukyanchuk (ในนัดที่พบกับ อังกฤษ)

## หมายเหตุ

## อ้างอิง

## แหล่งข้อมูลอื่น
*Under-21 Standings: 2017–19 qualifying, UEFA.com

กลุ่ม 4
เครื่องราชกกุธภัณฑ์สกอตแลนด์

**เครื่องราชกกุธภัณฑ์แห่งสกอตแลนด์** () เป็นกกุธภัณฑ์ที่มีอายุตั้งแต่คริสต์ศตวรรษที่ 15-16 โดยถือเป็นกกุธภัณฑ์ที่เก่าแก่ที่สุดบนเกาะอังกฤษที่ยังหลงเหลืออยู่ โดยใช้ประกอบพระราชพิธีบรมราชาภิเษกของพระมหากษัตริย์แห่งสกอตแลนด์ ตั้งแต่รัชสมัยของสมเด็จพระราชินีนาถแมรีที่ 1 (ค.ศ. 1543) จนถึงพระเจ้าชาลส์ที่ 2 แห่งอังกฤษ ตั้งแต่ในอดีตได้ถูกใช้เพื่อแสดงถึงพระราชอำนาจที่เกี่ยวข้องกับการตรากฏหมายผ่านทางรัฐสภาสกอตแลนด์ และยังใช้ในงานรัฐพิธีต่าง ๆ รวมถึงในคราที่เสด็จพระราชดำเนินเยือนสกอตแลนด์เป็นครั้งแรกในฐานะของพระมหากษัตริย์โดยพระเจ้าจอร์จที่ 4 ในปี ค.ศ. 1822 และสมเด็จพระราชินีนาถเอลิซาเบธที่ 2 ในปี ค.ศ. 1953

เครื่องราชกกุธภัณฑ์แห่งสกอตแลนด์ประกอบด้วยองค์ประกอบสามส่วน ได้แก่ มงกุฎ คทา และพระแสง โดยกกุธภัณฑ์เหล่านี้ปรากฎอยู่บนตราแผ่นดินของสกอตแลนด์ และบนตราแผ่นดินของสหราชอาณาจักรที่ใช้สำหรับสกอตแลนด์ โดยมีสัญลักษณ์สิงโตสีแดงของพระมหากษัตริย์แห่งชาวสก็อตช์สวมมงกุฎ และแขนทั้งสองข้างถือคทา และพระแสง

## มงกุฎแห่งสกอตแลนด์

**มงกุฎแห่งสกอตแลนด์** () องค์ปัจจุบันพบประวัติตั้งแต่ปี ค.ศ. 1540 เมื่อพระเจ้าเจมส์ที่ 5 มีพระราชกระแสรับสั่งให้จอห์น มอสแมน ช่างทองในเอดินบะระ ทำการปรับปรุงมงกุฎองค์เดิมให้ทันสมัยขึ้น ซึ่งพระองค์ได้ทรงสวมมงกุฎให้พระราชพิธีบรมราชาภิเษกสำหรับพระอัครมเหสีในปีเดียวกันนั้นที่แอบบีย์โฮลีรูด 

บริเวณฐานของมงกุฎทำจากทองคำสก็อตช์ และประดับด้วยรัตนชาติจำนวน 22 ชิ้น และหินต่าง ๆ กว่า 20 ชิ้นซึ่งนำมาจากมงกุฎองค์เดิม ไข่มุกน้ำจืดของสกอตแลนด์ก็ถูกนำมาใช้ด้วย มงกุฎองค์ใหม่มีน้ำหนักถึง 1.64 กิโลกรัม (3 ปอนด์ 10 ออนซ์) และได้มีการปรับแต่งโดยเพิ่มส่วนซับในทำจากกำมะหยี่กรุขอบด้วยขนเออร์มินซึ่งยังคงสภาพแบบนี้จนถึงปัจจุบัน โดยประวัติที่แน่นอนเกี่ยวกับวันที่ในการจัดสร้างนั้นยังหาไม่พบ พบแต่เพียงมงกุฎองค์ที่ใช้ก่อนปี ค.ศ. 1540 ซึ่งถูกรวมอยู่ในพระบรมสาทิสลักษณ์ของพระเจ้าเจมส์ที่ 4 ซึ่งอยู่ในหนังสือกำหนดเทศกาล ซึ่งถูกเขียนขึ้นเพื่อเป็นของขวัญในพระราชพิธีอภิเสกสมรสของพระองค์กับมาร์กาเร็ต ทิวดอร์ ในปี ค.ศ. 1503

บริเวณส่วนโค้งทั้งสี่ของมงกุฎทำจากทองคำและมีลายลงยาสีแดงเป็นลวดลายใบโอ้ค โดยคาดว่าเป็นงานช่างศิลป์แบบฝรั่งเศส บริเวณกึ่งกลางของจุดตัดมีลูกโลกทำจากทองคำลงยาสีน้ำเงิน ตกแต่งด้วยดวงดาวที่เป็นประกายโดยรอบ ด้านบนสุดเป็นไม้กางเขนขนาดใหญ่ประดับด้วยทองคำ และทองคำลงยาสีดำ โดยมีแอเมทิสต์เจียระไนเป็นรูปสี่เหลี่ยมผืนผ้าประดับอยู่ตรงกลาง บริเวณด้านข้างของกางเขนโดยรอบประดับด้วยไข่มุก

## คทาแห่งสกอตแลนด์
**คทาแห่งสกอตแลนด์** () เป็นของขวัญพระราชทานจากสมเด็จพระสันตะปาปาอเล็กซานเดอร์ที่ 6 แก่พระเจ้าเจมส์ที่ 4 ในปี ค.ศ. 1494 และได้ถูกปรับปรุงและเพิ่มความยาวในปี ค.ศ. 1536 โดยมีลักษณะเป็นด้ามทำด้วยเงินปิดทอง และปิดยอดด้วยหินเจียระไน (คาดว่าเป็น Cairngorm) และไข่มุกสกอตแลนด์ บริเวณคทานั้นประดับด้วยสัญลักษณ์ที่เกี่ยวกับคริสต์ศาสนาหลายแห่ง เช่น โลมาซึ่งเป็นสัญลักษณ์ของศาสนจักรปรากฎอยู่บริเวณด้าม และยังปรากฏรูปแกะสลักของพระนางมารีย์พรหมจารีอุ้มพระเยซู นักบุญยากอบองค์ใหญ่ และนักบุญอันดรูว์ถือกางเขน

## อ้างอิง

## ดูเพิ่ม
* มงกุฎแห่งสกอตแลนด์

*
สเตย์ (เพลงแบล็กพิงก์)

"**สเตย์**" () เป็นเพลงของเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 1 พฤศจิกายน ค.ศ. 2016 ผ่านสังกัดวายจีเอนเตอร์เทนเมนต์ และจัดจำหน่ายโดยเคทีมิวสิก เป็นซิงเกิลที่สองจากซิงเกิลอัลบั้ม *[[สแควร์ทู]]* และยังรวมอยู่ในอีพีชุดแรก *[[แบล็กพิงก์ (อีพี)|แบล็กพิงก์]]* ในภาษาญี่ปุ่น เขียนและผลิตโดยเท็ดดี พัก ร่วมกับซอ ว็อน จิน เป็นเพลงแนวโฟล์กป็อปที่มีเครื่องดนตรีหลากหลาย ซึ่งเน้นการร้องเป็นหลัก

## เบื้องหลังและการออกจำหน่าย
"สเตย์" เป็นซิงเกิลที่สองจากซิงเกิลอัลบั้ม *[[สแควร์ทู]]* ภาพทีเซอร์ของสมาชิกทั้งสี่คนถูกเผยแพร่พร้อมกับชื่อเพลงเมื่อวันที่ 27 ตุลาคม ค.ศ. 2016 และปล่อยคลิปเบื้องหลังการถ่ายทำมิวสิกวิดีโอในอีกสองวันถัดมา แบล็กพิงก์ส่งเสริมเพลงนี้เพียง 1 สัปดาห์ ในรายการ *[[อินกีกาโย]]* ทางช่องเอสบีเอส เมื่อวันที่ 6 พฤศจิกายน และ *[[เอ็ม เคานต์ดาวน์]]* ทางช่องเอ็มเน็ต เมื่อวันที่ 10 พฤศจิกายน ค.ศ. 2016

## มิวสิกวิดีโอ
มิวสิกวิดีโอเพลง "สเตย์" กำกับโดยฮัน ซา-มิน ผู้กำกับเพลง "กอตตาบียู" ของทูเอนีวัน และ "โซเบอร์" ของบิกแบง ในวันที่ 1 พฤศจิกายน ค.ศ. 2016 วิดีโอเผยแพร่ทางช่องอย่างเป็นทางการของแบล็กพิงก์ ในยูทูบ พร้อมกับเพลง "เพลย์อิงวิทไฟร์"

## ชาร์ต
### รายสัปดาห์

### รายเดือน

## ประวัติการจำหน่าย

## อ้างอิง

หมวดหมู่:ซิงเกิลในปี พ.ศ. 2559
หมวดหมู่:เพลงของแบล็กพิงก์
หมวดหมู่:ซิงเกิลในสังกัดวายจีเอ็นเตอร์เทนเมนต์
เจ้ากิ่งกิสราช

** พระธรรมกิจล้านช้างร่มขาวบรมบพิตรราชธานีกรุงศรีสตนาคนหุต อุดมราชธานีบุรีรมย์ยมจักรพรรดิราชเจ้า** มีพระนามเดิมว่า  **พระเจ้ากิ่งกิสราช** เป็นพระราชโอรสของ เจ้าราชวงษ์ พระราชโอรสในพระเจ้าสุริยวงศาธรรมิกราช และเจ้านางจันทรกุมารี เป็นพระขนิษฐาในเจ้าอินทกุมาร เจ้าเมืองศรีฟ้าวาหะหัวขาว โดยเมืองศรีฟ้าวาหะหัวขาวเกิดการแย่งชิงบัลลังค์ขึ้น เจ้าอินทกุมารจึงได้อพยกไพล่พลมาขอลี้ภัยที่เมืองล้านช้าง และได้พาเจ้านางจันทรกุมารีมาด้วย เจ้าราชวงษ์มีใจประดิพัทธด้วยเจ้านางจันทรกุมารีจึงได้ขอเจ้านางจันทรกุมารีไปเป็นชายา ทรงมีพระราชโอรสด้วยกัน 2 พระองค์ คือ เจ้ากิ่งกิสราช และเจ้าอินทโฉม

## พระราชประวัติ
 
เจ้ากิ่งกิสราช เป็นโอรสของ เจ้าราชวงษ์  และ เจ้านางจันทรกุมารี ขนิษฐาใน เจ้าอินทกุมาร เจ้าเมืองศรีฟ้าวาหะหัวขาว หลังจากที่พระองค์ประสูติพระราชบิดาของพระองค์ลักลอบเป็นชู้ กับ พระชายาของพระอัยกา คือ พระเจ้าสุริยวงศาธรรมิกราช พระบิดาจึงถูกโทษประหาร เป็นเหตุให้ อาณาจักรล้านช้าง ขาดรัชทายาทที่ชัดเจน ขณะนั้น พระเจ้ากิ่งกิสราชและ เจ้าอินทโฉม ซึ่งเป็นพระราชนัดดาใน พระเจ้าสุริยวงศาธรรมิกราช ทรงพระเยาว์อยู่มาก ทำให้เกิดความปั่นป่วนและแย่งชิงเชื้อพระวงศ์มาเป็นพวกตน บางองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของ พระเจ้าสุริยวงศาธรรมิกราช นำไปสู่การแยกอาณาจักรล้านช้างเป็น 3 อาณาจักรในที่สุด

## สถาปนาราชวงศ์ล้านช้างหลวงพระบาง
เมื่อสมเด็จพระพระอัยกา พระเจ้าสุริยวงศาธรรมิกราช สวรรคคตลง เจ้าอินทกุมาร พระปิตุลาของพระองค์ได้พาเจ้ากิ่งกิสราชและเจ้าอินทโฉมอพยกหนีไปยังเมืองเชียงแสน เหตุเพราะ พระไชยองค์เว้ หรือ พระเจ้าไชยเชษฐาธิราชที่ 2 ส่งท้าวนองมาตีเอาเมืองหลวงพระบางแล้วขึ้นรักษาเมืองแทน แต่บรรดาขุนนางเก่าไม่ยินยอมอยู่ใต้อำนาจการปกครองจึงพากันไปพึ่งเมืองเชียงแสน ล่วงมาในปี พ.ศ. 2246 พระเจ้ากิ่งกิสราช จึงได้รวบรวมกำลังผู้คนจาก เมืองล่า เมืองพง และบรรดาหัวเมืองหลวงพระบาง มาตั้งเมืองเชียงขอม เพื่อเตรียมไปชิงเมืองหลวงพระบาง โดยได้รับการสนับสนุนจาก พระยาเมืองราชา เจ้าเมืองน่าน แต่เมื่อพม่าทราบข่าวว่า พระยาเมืองราชา เจ้าเมืองน่าน ได้นำกองทัพไปช่วยเมืองหลวงพระบางจึงถือโอกาสเข้ามาตีเมืองน่าน พระยาเมืองราชา เจ้าเมืองน่าน ได้ต่อสู้กับกองทัพพม่าเป็นสามารถ และด้วยไพล่พลที่น้อยกว่าจึงได้พาครอบครัวหนีไปเมืองหลวงพระบาง ทำให้ศึกครั้งนี้พ่ายไป

เจ้ากิ่งกิสราชและเจ้าอินทโฉมได้หนีไปอยู่กับญาติองค์หนึ่งซึ่งเป็นเจ้าเมืองสิบสองปันนาชื่อ เจ้ากระหม่อมน้อย เกณฑ์กองทัพให้เจ้ากิ่งกิสราชและเจ้าอินทโฉมได้ 6000 นายจึงยกมาขับไล่ตีเอาเมืองคืนจาก ท้าวนอง ได้สำเร็จ
เจ้ากิ่งกิสราช จึงทรงปราบดาภิเษกขึ้นเป็น **"พระเจ้ากรุงศรีสัตนาคนหุตล้านช้างร่มขาวหลวงพระบาง"** และได้รับการถวายพระนามว่า **"พระธรรมกิจล้านช้างร่มขาวบรมบพิตรราชธานีกรุงศรีสัตนาคนหุต อุตมราชธานีบุรีรมย์ยมจักรพรรดิราชเจ้า"** ส่วน เจ้าองค์คำ ได้เป็นเจ้าอุปราช และทรงส่งพระอนุชา เจ้าอินทโฉม ไปครองเมือง เชียงขอม

## พระราชสันตติวงศ์
ครั้งทรงปราบดาภิเษกเป็นพระแผ่นดินเมืองหลวงพระบางขุนนางจึงนำบุตรีผู้มีตระกุลทั้งสามมาเป็นบาทบริจา 3 นาง ได้แก่
* หม่อมลิ มีพระธิดาด้วยกัน1องค์ คือ เจ้านางอรรคชายาคำ
* หม่อมทุมมา  มีพระธิดาด้วยกัน1องค์ คือ เจ้านางแทนสาว
* หม่อมยิ่ง มีพระธิดาด้วยกัน1องค์ คือ เจ้านางแทนคำ

## อ้างอิง

## พงศาวลี



หมวดหมู่:เจ้าผู้ครองนครหลวงพระบาง
หมวดหมู่:พระมหากษัตริย์ผู้ทรงก่อตั้ง
เดอะแจ๊ซซิงเงอร์

***เดอะแจ๊ซซิงเงอร์*** () เป็นภาพยนตร์แนวดนตรีของสหรัฐ โดยเป็นภาพยนตร์เสียงเรื่องแรกของโลก  โดยเรื่มจากการเผยแพร่โฆษณาภาพยนตร์เสียง และนำมาสู่จุดจบของยุคภาพยนตร์เงียบ กำกับโดย Alan Crosland ผลืดโดย วอร์เนอร์บราเธอส์ โดยใช้ระบบ Vitaphone sound-on-disc  6 เพลงหลักของภาพยนตร์ร่องโดย Al Jolson ได้โครงเรื่องจากบทละครเรื่องเดียวกันที่เล่นโดย Samson Raphaelson
## นักแสดง
*Al Jolson รับบท Jakie Rabinowitz (Jack Robin)
*Warner Oland รับบท Cantor Rabinowitz
*Eugenie Besserer รับบท Sara Rabinowitz
*May McAvoy รับบท Mary Dale
*Otto Lederer รับบท Moisha Yudelson
*Richard Tucker รับบท Harry Lee
*Yossele Rosenblatt รับบท ตัวเขาเอง
*Bobby Gordon รับบท Jakie Rabinowitz (ตอนอายุ 13 ปี)
## แหล่งข้อมูลอื่น

* 
* 
* 
* 
*  Vitaphone short
* Al Jolson Society Official Website includes clip from *The Jazz Singer* of Jolson's first onscreen speech and performance of "Toot, Toot, Tootsie" (follow links: His Work–Films–The Jazz Singer–Toot, Toot, Tootsie)
* ''Let's Go To The Movies'' (1948) film clip, with excerpt of "My Mammy" at 2:30; at the Internet Archive
* Lux Radio Theater/''The Jazz Singer'' radio version originally broadcast on August 10, 1936; at the Internet Archive

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
ธนาณัติ

**ธนาณัติ** () เป็นเอกสารหรือตราสารซึ่งที่ทำการไปรษณีย์ต้นทาง หรือธนาคารในบางประเทศ ออกเป็นสำคัญว่าได้รับเงินพร้อมค่าธรรมเนียมแล้ว ผู้ขอออกสามารถส่งให้ผู้รับนำไปขึ้นเงิน ณ ที่ทำการไปรษณีย์ปลายทางหรือธนาคารได้ การส่งธนาณัติจะกระทำด้วยวิธีไปรษณีย์ภาคพื้น วิธีทางอิเล็กทรอนิกส์ หรือวิธีอื่นที่ปลอดภัยก็ได้ ธนาณัติมีลักษณะคล้ายตั๋วสัญญาใช้เงิน เว้นแต่แทนที่สัญญาจะจ่ายเงิน ก็จะเป็นบังคับให้ที่ทำการไปรษณีย์ปลายทางจ่ายเงินตามจำนวนที่กำหนดตราบที่ธนาณัตินั้นยังไม่สิ้นสภาพ

ธนาณัติมีความคล้ายคลึงกับเช็คที่ออกโดยธนาคารหรือแคชเชียร์เช็ค ในสหรัฐอเมริกาและสหราชอาณาจักร รูปแบบของธนาณัติที่ออกโดยไปรษณีย์จะคล้ายคลึงกับเช็ค คือสามารถจ่ายให้แก่ผู้รับที่มีชื่ออยู่ หรือตัวผู้ฝากเองก็ได้หากต้องการไถ่ถอน นอกจากนี้สามารถสั่งมิให้จ่ายเป็นเงินสดโดยการขีดเส้นขนานไว้บนธนาณัตินั้น ธนาณัติฉบับใดมีเส้นขนานขีดไว้ ต้องโอนเงินเข้าสู่บัญชีเงินฝากของผู้รับหรือใช้ชำระหนี้ค่าสาธารณูปโภคที่ไปรษณีย์ก็ได้ อย่างไรก็ตามไม่มีตัวเลือกนี้ในประเทศไทยเนื่องจากความซับซ้อนของการปฏิบัติงาน นอกจากนี้ ธนาณัติมักจำกัดจำนวนเงินฝากส่งอย่างสูงไว้เพื่อความปลอดภัย ตามไปรษณียนิเทศ จำนวนนี้เป็นไปตามที่บริษัทไปรษณีย์ไทยจำกัด (ปณท.) กำหนดไว้ คือ 50,000 บาท ในขณะที่บริษัทไปรษณีย์อังกฤษกำหนดไว้ที่ 250 ปอนด์สเตอร์ลิง ส่วนบริษัทไปรษณีย์สหรัฐกำหนดไว้ที่ 1,000 ดอลลาร์สหรัฐ

นอกจากนี้ ธนาณัติไทยมีข้อกำหนดในเรื่องอายุของธนาณัติที่จะนำไปขึ้นเงินได้ คือ ธนาณัติที่มีอายุไม่เกิน 4 เดือน นับถัดจากเดือนที่ออก สามารถแลกเปลี่ยนเป็นเงินได้ทันที หากเกินกว่านั้น ปณท. จะประกาศให้ผู้รับหรือผู้ฝากมาติดต่อขอรับเงินโดยยื่นคำร้องตามที่กำหนด หากพ้นจากนั้น 1 ปี ธนาณัตินั้นก็จะสิ้นสภาพไม่สามารถนำมาขึ้นเงินได้อีก ในขณะที่ธนาณัติของสหรัฐอเมริกาจะไม่มีการสิ้นสภาพตราบที่ไม่มีการขูดลบหรือยกเลิก

## อ้างอิง

หมวดหมู่:เงินตรา
หมวดหมู่:ไปรษณีย์
ยศทหารอุซเบกิสถาน

ตารางข้างล่างต่อไปนี้คือข้อมูลเกี่ยวกับยศทหารของ**[[กองทัพอุซเบกิสถาน]]**  โครงสร้างลำดับชั้นยศ ได้รับได้รับอิทธิพลแบบธรรมเนียมทหารจากสหภาพโซเวียต

## สัญญาบัตร

## ประทวน

## ดูเพิ่ม

## อ้างอิง
### เชิงอรรถ

### บรรณานุกรม

หมวดหมู่:กองทัพอุซเบกิสถาน
หมวดหมู่:ประเทศอุซเบกิสถาน
หมวดหมู่:ยศทหารแบ่งตามประเทศ
แอบบีย์ฮอลีรูด

**แอบบีย์ฮอลีรูด** () คือแอบบีย์เก่าแก่ในเอดินบะระ ประเทศสกอตแลนด์ โดยปัจจุบันเหลือแต่ซากปรักหักพัง สร้างขึ้นในปี ค.ศ. 1128 โดยพระเจ้าเดวิดที่ 1 ต่อมาในคริสต์ศตวรรษที่ 15 บริเวณที่พักของอารามนั้นได้รับการปรับให้เป็นพระราชฐาน และต่อมาในภายหลังการปฏิรูปศาสนาแห่งสกอตแลนด์ พระราชวังฮอลีรูดก็ได้รับการขยับขยายเพิ่มมากขึ้นกว่าเดิม 

แอบบีย์แห่งนี้ได้ถูกใช้เป็นโบสถ์ประจำเขตแพริชจนกระทั่งถึงช่วงคริสต์ศตวรรษที่ 17 และได้กลายเป็นซากปรักหักพังตั้งแต่ช่วงคริสต์ศตวรรษที่ 18 เป็นต้นมา บริเวณรั้วที่หลงเหลืออยู่ยังติดอยู่กับเขตพระราชฐานฝั่งตะวันออกติดกับถนนรอยัลไมล์ในเอดินบะระ แอบบีย์แห่งนี้ถูกขึ้นทะเบียนเป็นโบราณสถานสำคัญของสกอตแลนด์

## ที่มาของชื่อ
คำว่า "Rood" (รูด) เป็นคำศัพท์โบราณมีความหมายถึงกางเขนซึ่งพระเยซูได้ถูกตรึงจนสิ้นใจ ซึ่ง "Holyrood" (ฮอลีรูด) จึงมีความหมายว่า "กางเขนอันศักดิ์สิทธิ์" (Holy Cross)

## พระราชพิธีบรมราชาภิเษก
แอบบีย์ฮอลีรูดได้ถูกใช้เป็นสถานที่สำหรับจัดพิธีบรมราชาภิเษกของพระมหากษัตริย์และพระอัครมเหสีหลายพระองค์ ได้แก่ พระเจ้าเจมส์ที่ 2 ในปี ค.ศ. 1437 มาร์กาเร็ต ทิวดอร์ ในปี ค.ศ. 1504 มารีแห่งกีซ ในปี ค.ศ. 1540 แอนน์แห่งเดนมาร์ก ในปี ค.ศ. 1590 และพระเจ้าชาลส์ที่ 1 ในปี ค.ศ. 1633

## พระราชพิธีอภิเสกสมรส
แอบบีย์ได้ถูกใช้จัดพระราชพิธีอภิเสกสมรสของพระมหากษัตริย์ถึงสามพระองค์ ได้แก่
* พระเจ้าเจมส์ที่ 2 กับมารีแห่งเกลเดอรส์ ในปี ค.ศ. 1449
* พระเจ้าเจมส์ที่ 3 กับมาร์กาเร็ตแห่งเดนมาร์ก ในปี ค.ศ. 1469
* พระเจ้าเจมส์ที่ 4 กับมาร์กาเร็ต ทิวดอร์ ในปี ค.ศ. 1503

## อ้างอิง

## บรรณานุกรม

*Burnett, Charles and Bennett, Helen, The Green Mantle: a celebration of the revival in 1687 of the Most Ancient and Most Noble Order of the Thistle, Edinburgh, 1987.
*Fawcett, Richard, The Palace of Holyroodhouse: official guide, HMSO, Edinburgh, 1988.
*Gallagher, Dennis, "Holyrood Abbey: the disappearance of a monastery" , in the *Proceedings of the Society of Antiquaries of Scotland*, 128 (1998), pp.&nbsp;1079–1099.
*Theodossopoulos, Dimitris, "The Catastrophic Repairs of Holyrood Abbey Church in 1760" in the International Journal of Architectural Heritage, 10(7), 2016, pp.&nbsp;954–974

หมวดหมู่:สิ่งก่อสร้างในสกอตแลนด์
13 พยัคฆ์ร้าย ค่ายพระกาฬ

**พยัคฆ์ร้าย ค่ายพระกาฬ** หรือ **13 พยัคฆ์ร้าย ค่ายพระกาฬ ** (อังกฤษ: The Heroic Ones, The Heroic Ones 13) เป็นภาพยนตร์กำลังภายใน ออกจำหน่ายในปี ค.ศ. 1970 กำกับโดย จาง เชอะ  นำแสดงโดย ตี้ หลุง, เดวิด เจียง

## เนื้อเรื่องย่อ
ปลายราชวงศ์ถังจอมโจรหวังเฉาได้เข้าตีและพิชิตเมืองฉางอันได้สำเร็จ หลี่เค่อยู่พร้อมด้วยลูกชาย 13 คน ได้ยกทัพไปปราบหวังเฉา ชุนเสียนต้องการนำทัพออกไปปราบพวกหวังเฉา แต่หลี่เค่อยู่ไม่ไว้ใจให้เขาทำงานใหญ่ และเมื่อชุนเสียนน้องคนสุดท้องจับแม่ทัพของหวังเฉาได้ เค่อยู่จึงให้เขานำทัพแทน สร้างความไม่พอใจแก่ชุนเสียนเป็นอย่างมาก ซูเหวิน แม่ทัพเมืองเบี้ยหลิงอิจฉาในความสำเร็จของเค่อยู่ และต้องการมีอำนาจในราชวงศ์ จึงแกล้งจัดงานเลี้ยงต้อนรับเค่อยู่และลูกชาย หลังจากทุกคนเมาได้ที่ก็ส่งคนเข้ามาสังหารเค่อยู่ ทำให้ลูกชายคนหนึ่งต้องตาย ต่อมาชุนเส้าพบว่าชุนเสียนมีส่วนรู้เห็นด้วย ชุนเสียนจึงแอบไปขโมยดาบของเค่อยู่เพื่อที่จะมาฆ่าน้องชายและเข้าร่วมกับกองทัพของซูเหวิน แต่ระหว่างทางชุนเสียนถูกพี่ชายคนโตและพี่น้องที่เหลือซุ่มโจมตี สงครามระหว่างสายเลือดจึงเริ่มต้นขึ้น

## นักแสดงนำ
* กู่ เฟิง รับบท หลี่ เกอหยง
* ฉิน ฮั่น รับบท หลี่ ซื่อเยวี่ยน
* เป่า เจียหวิน รับบท หลี่ ซือเจ้า
* หลอ เหว่ย รับบท หลี่ คันซู่
* หลิว กัง รับบท หลี่ ฉุนซฺวี่
* เฉิน ควน รับบท หลี่ ซุนฉวน
* ตี้ หลุง รับบท สือ จิงซี
* เดวิด เจียง รับบท หลี่ คันเซียว

## อ้างอิง

## แหล่งข้อมูลอื่น
* 
*
ฟุตบอลโลก 2018 รอบคัดเลือก (เพลย์ออฟ คอนคาแคฟ–เอเอฟซี)

**การแข่งขัน [[ฟุตบอลโลก 2018]] [[คอนคาแคฟ]]–[[สมาพันธ์ฟุตบอลเอเชีย|เอเอฟซี]] รอบคัดเลือกเพลย์ออฟ** จะเป็นการลงเล่นสองนัดเหย้าและเยือนระหว่างทีมอันดับที่สี่จาก โซนอเมริกาเหนือ รอบที่ 5, ฮอนดูรัส, และทีมชนะเลิศเพลย์ออฟของ โซนเอเชีย รอบที่ 4, ออสเตรเลีย.

ทั้งสองเกมมีกำหนดที่จะลงเล่นระหว่างวันที่ 10 และ 15 พฤศจิกายน พ.ศ. 2560. 

## ภาพรวม
การจับสลากสำหรับคำสั่งในสองนัดที่จะลงเล่นจะจัดขึ้นโดยฟีฟ่าในวันที่ 25 กรกฎาคม พ.ศ. 2558 ที่งานการจับสลากฟุตบอลโลก.

## เลกแรก


## เลกที่สอง


## อ้างอิง

5
5
ฟุตบอลโลก เพลย์ออฟ
2018
ทิวเขาพนมดงรัก

**ทิวเขาพนมดงรัก** () เป็นทิวเขาที่ทอดตัวในแนวตะวันออก-เฉียงเหนือ เป็นพรมแดนกั้นระหว่างประเทศไทยกับประเทศกัมพูชาและประเทศลาว ชื่อ *พนมดงรัก* ในภาษาไทยมาจากชื่อในภาษากูยและภาษาเขมรว่า พนม*ด็องแรก* แปลว่า "ภูเขาไม้คาน"

พนม มาจากภาษาเขมร แปลว่า ภูเขา

ด็องแรก หรือ ด็องแระ มาจากภาษากูย แปลว่า ไม้คาน

ทิวเขามีจุดเริ่มต้นที่ช่องตะโกเป็นเส้นแบ่งเขตจังหวัดระหว่าง อำเภอโนนดินแดง จังหวัดบุรีรัมย์ กับ อำเภอตาพระยา จังหวัดสระแก้ว ทิวเขาทอดยาวไปทางทิศตะวันออก เป็นเส้นแบ่งเขตจังหวัดระหว่าง อำเภอละหานทราย จังหวัดบุรีรัมย์ กับ อำเภอตาพระยา จังหวัดสระแก้ว เมื่อถึงหลักเขตแดนที่ 28 เป็นเส้นแบ่งเขตแดนระหว่างประเทศไทยกับประเทศกัมพูชาโดยตลอด ในเขตอำเภอละหานทราย จังหวัดบุรีรัมย์ และ อำเภอตาพระยา จังหวัดสระแก้ว และไปทางทิศตะวันออกเฉียงเหนือ ผ่านหลักเขตแดนที่ 26 ผ่านช่องจันทร์ชะฮอมไปทางตะวันออก เข้าเขตอำเภอพนมดงรัก จังหวัดสุรินทร์ ผ่านหลักเขตแดนที่ 24 ไปทางทิศตะวันออก ผ่านหลักเขตแดนที่ 21 (ช่องเหา) เข้าเขตอำเภอกาบเชิง จังหวัดสุรินทร์ ผ่านหลักเขตแดนที่ 2 (ช่องดาระกา) ในเขตอำเภอบัวเชด จังหวัดสุรินทร์ จนไปเข้าเขตอำเภอภูสิงห์ จังหวัดศรีสะเกษ ผ่านอำเภอขุนหาญ จังหวัดศรีสะเกษ เข้าเขตอำเภอน้ำยืน อำเภอนาจะหลวย จังหวัดอุบลราชธานี อำเภอบุณฑริก อำเภอสิรินธร ไปเข้าเขตอำเภอโขงเจียม จังหวัดอุบลราชธานี ซึ่งเป็นแนวแบ่งเขตระหว่างประเทศไทยกับสาธารณรัฐประชาธิปไตยประชาชนลาว จากนั้นทิวเขาขึ้นไปทางทิศเหนือ จนลงสู่แม่น้ำโขงซึ่งสิ้นสุดทิวเขาพนมดงรัก ในเขตอำเภอโขงเจียม จังหวัดอุบลราชธานี ทิวเขามีความยาวประมาณ 635 กิโลเมตร

## อ้างอิง

## ดูเพิ่ม
* อุทยานแห่งชาติตาพระยา 
* อุทยานแห่งชาติเขาพระวิหาร
* อุทยานแห่งชาติภูจองนายอย

## แหล่งข้อมูลอื่น

*Khemita Visudharomn, ''Khmer Civilization in Isan''
*Disputed Khmer temple to be renovated by Archaeological Survey of India
*Prasat Ta Muean Thom
*Khmer-Champa contacts
*Q+A: Preah Vihar temple and Thai-Cambodian tension 
*Phanom Dong Rak Wildlife Sanctuary   
    

พนมดงรัก
พนมดงรัก
หมวดหมู่:พรมแดนธรรมชาติกัมพูชา–ไทย
หมวดหมู่:พรมแดนธรรมชาติไทย–ลาว
สงครามเทพเจ้า

**สงครามเทพเจ้า** (อังกฤษ: League Of Gods ) เป็นภาพยนตร์กำลังภายในแบบแฟนตาซี ที่ออกฉายในปี ค.ศ. 2016 กำกับโดย โคน หุ่ย และเวอร์นีย์ หยาง โดยเนื้อเรื่องอิงมาจากวรรณกรรมเรื่อง ห้องสิน นำแสดงโดย หลี่ เหลียนเจี๋ย, เหลียง เจียฮุย, ฟ่าน ปิงปิง, หวง เสี่ยวหมิง, กู่ เทียนเล่อ

## เนื้อเรื่องย่อ
เมื่อกษัตริย์โจ้วอ๋อง ผู้ชั่วร้ายบ้าสงครามและชอบเสพนารีจนไม่เป็นอันบริหารบ้านเมือง ยิ่งไปกว่านั้นโจ้วอ๋องยังหลงสนมเอกอย่างต๋าจี๋ โดยเขาไม่เคยรู้เลยว่า นางนั้นคือปีศาจจิ้งจอกที่ปลอมตัวมาเพื่อจุดประสงค์บางอย่าง ความชั่วร้ายของโจ้วอ๋อง ทำให้บรรดาเหล่าทวยเทพยื่นมือลงมาช่วยเหลือโจวอู่หวัง จากแคว้นโจวในการปราบกษัตริย์ผู้ชั่วร้าย โดยมีเจียงจื่อหยา เป็นผู้วางแผนในการพิชิตศึกที่โลก สวรรค์และนรกต้องสะเทือน

## นักแสดงนำ
* หลี่ เหลียนเจี๋ย รับบท เจียง จื่อหยา
* ฟ่าน ปิงปิง รับบท ต้าจี๋
* กู่ เทียนเล่อ รับบท เฉิน กงเป่า
* หวง เสี่ยวหมิง รับบท เทพเอ้อหลางเฉิน
* เหลียง เจียฮุย รับบท พระเจ้าซางโจ้ว

## อ้างอิง

## แหล่งข้อมูลอื่น
*
*
ตำบลสมหวัง

**สมหวัง** เป็นตำบลหนึ่งของในอำเภอกงหรา จังหวัดพัทลุง พื้นที่ทั้งหมดอยู่ในความรับผิดชอบของเทศบาลตำบลสมหวัง

## อาณาเขต
ตำบลสมหวังมีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับตำบลร่มเมือง ตำบลท่าแค อำเภอเมืองพัทลุง และตำบลอ่างทอง อำเภอศรีนครินทร์ จังหวัดพัทลุง
* **ทิศตะวันออก** ติดต่อกับตำบลท่าแค ตำบลนาโหนด อำเภอเมืองพัทลุง จังหวัดพัทลุง
* **ทิศใต้** ติดต่อกับตำบลชะรัด อำเภอกงหรา และตำบลนาโหมด อำเภอเมืองพัทลุง จังหวัดพัทลุง
* **ทิศตะวันตก** ติดต่อกับตำบลลำสินธุ์ อำเภอศรีนครินทร์ และตำบลกงหรา อำเภอกงหรา จังหวัดพัทลุง

## แหล่งข้อมูลอื่น
* เว็บไซต์เทศบาลตำบลสมหวัง
* ข้อมูลตำบลสมหวัง อำเภอกงหรา พัทลุง : ไทยตำบล 

หมวดหมู่:ตำบลในจังหวัดพัทลุง
สมหวัง
หมวดหมู่:อำเภอกงหรา
มังกรกระแทกเมือง

**มังกรกระแทกเมือง** หรือ **มังกรผงาดฟัดโลก** หรือชื่อใหม่ล่าสุด **คู่ฟัดลุยข้ามโลก** (อังกฤษ: Dragon Fight) เป็นภาพยนตร์แนวศิลปะการต่อสู้สัญชาติฮ่องกง ในปี ค.ศ. 1989 กำกับภาพยนตร์โดย เติ้ง เยี่ยนเฉิง นำแสดงโดย หลี่ เหลียนเจี๋ย, นีน่า ลี, โจว ซิงฉือ

## เนื้อเรื่องย่อ
ภาพยนตร์เรื่องนี้เล่าเรื่องราวของ จิมมี่ หลี่ หรือ หลี่ กัวลี เด็กหนุ่มจากเมืองจีนที่เก่งในเรื่องวิชากำลังภายในและวันหนึ่งโชคชะตาก็เล่นตลกกับเขาเมื่อเขาได้ไปแสดงกำลังภายในที่อเมริกาแต่ขากลับเมืองจีนก็เกิดเรื่องขึ้นที่สนามบินทำให้เขาต้องติดอยู่ที่อเมริกา แถมเขาถูกใส่ร้ายว่าเป็นผู้ร้ายข้ามแดน เขาจึงต้องสู้เพื่อหาความจริงให้ได้

## นักแสดงนำ
* หลี่ เหลียนเจี๋ย รับบท จิมมี่ หลี่/ หลี่ กัวลี
* นีน่า ลี รับบท เพนนี
* โจว ซิงฉือ รับบท อาโหยว
* ดิค เว่ย รับบท อาเว่ย

## อ้างอิง

## แหล่งข้อมูลอื่น
*
*
ฌ้อปาอ๋อง ยอดขุนพลลำน้ำเลือด

**ฌ้อปาอ๋อง ยอดขุนพลลำน้ำเลือด** () เป็นภาพยนตร์อิงประวัติศาสตร์ของฮ่องกง กำกับโดย สตีเฟ่น ฉิน และ เว่ย ฮั่นเตา นำแสดงโดย หลี่ เหลียงเหว่ย, กวน จือหลิน, จาง เฟิงอี้ และ กง ลี่ ภาพยนตร์เรื่องนี้มีเค้าโครงมาจากเหตุการณ์สงครามฉู่-ฮั่น โดยเกิดขึ้นช่วงที่ ราชวงศ์ฉิน ล่มสลาย และการกำเนิดใหม่ของ ราชวงศ์ฮั่น ภาพยนตร์เรื่องนี้มีภาคต่อคือ ฌ้อปาอ๋อง ศึกสองแผ่นดิน

## เนื้อเรื่องย่อ
เรื่องราวในภาพยนตร์เกิดขึ้นในยุคปลายราชวงศ์ฉินที่ราษฎรพากันลุกฮือขึ้นก่อกบฏ จนเกิดกองกำลังหลายสายในความวุ่นวายครั้งนี้ หนึ่งก็คือกองทัพที่มี เซี่ยงหวี่ หรือ ฌ้อปาอ๋อง นักรบหนุ่มผู้ห้าวหาญที่เกิดมาในตระกูลขุนนางของแคว้นฉู่เป็นผู้นำ ส่วนอีกหนึ่งคือกองทัพที่มี หลิวปัง ขุนนางระดับล่างของก๊กฉิน ที่มีพื้นเพเดิมมาจากครอบครัวชาวนาผู้ยากไร้เป็นผู้นำ

เมื่อ เซี่ยงหวี่ ได้ชัยในการรบ เข้าใกล้สู่การกรีฑาทัพเข้าเมืองเสียนหยางกลับเป็นกองทัพของ หลิวปัง ที่ชิงเข้าเมืองก่อน สร้างความไม่พอใจให้แก่เซี่ยงหวี่เป็นอย่างยิ่ง ต่อมา เซี่ยงหวี่ ได้ประกาศตั้งตัวเองเป็น “ฌ้อปาอ๋อง” และแต่งตั้งให้ หลิวปัง มีบรรดาศักดิ์เป็น "ฮั่นอ๋อง"

## นักแสดงนำ
* หลี่ เหลียงเหว่ย รับบท ฌ้อปาอ๋อง
* กวน จือหลิน รับบท สนมอู๋
* จาง เฟิงอี้ รับบท หลิวปัง
* กง ลี่ รับบท ลู่ จื้อ
* เฉิน ชิเซียะ รับบท เตียวเหลียง
* ตู้ เสี่ยวชุน รับบท เซียว เหอ
* สือ เฉิน รับบท จิ๋นซีฮ่องเต้
* ฉาง ชิห์ รับบท จักรพรรดิฉินที่ 2

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ฮ่องกง
ฟุตบอลโลก 2018 รอบคัดเลือก (เพลย์ออฟ โอเอฟซี–คอนเมบอล)

**การแข่งขัน [[ฟุตบอลโลก 2018]] [[สมาพันธ์ฟุตบอลโอเชียเนีย|โอเอฟซี]]–[[สมาพันธ์ฟุตบอลอเมริกาใต้|คอนเมบอล]] รอบคัดเลือกเพลย์ออฟ** จะเป็นการลงเล่นสองนัดเหย้าและเยือนระหว่างทีมที่ชนะจาก โซนโอเชียเนีย รอบที่ 3, นิวซีแลนด์, และทีมอันดับที่ห้าจาก การแข่งขันรอบคัดเลือกโซนอเมริกาใต้, เปรู.

ทั้งสองเกมมีกำหนดที่จะลงเล่นระหว่างวันที่ 6 และ 14 พฤศจิกายน พ.ศ. 2560.

## ภาพรวม
การจับสลากสำหรับคำสั่งในสองนัดที่จะลงเล่นจะจัดขึ้นโดยฟีฟ่าในวันที่ 25 กรกฎาคม พ.ศ. 2558 ที่งานการจับสลากฟุตบอลโลก.

## เลกแรก


## เลกที่สอง


## อ้างอิง

ฟุตบอลโลก เพลย์ออฟ
4
ฟุตบอลโลก เพลย์ออฟ
2018
แบล็กพิงก์ (อีพี)

***แบล็กพิงก์*** () เป็นอีพีเปิดตัวภาษาญี่ปุ่นของเกิร์ลกรุปเกาหลีใต้ แบล็กพิงก์ ออกจำหน่ายในรูปแบบดิจิทัลเมื่อวันที่ 29 สิงหาคม ค.ศ. 2017 โดยค่ายวายจีเอนเตอร์เทนเมนต์และเอเว็กซ์กรุป เป็นผู้ร่วมก่อตั้งวายจีเอกซ์ในการผลิตและจัดจำหน่าย

*แบล็กพิงก์* เปิดตัวที่อันดับที่หนึ่งบนออริคอนอัลบั้มชาร์ตในชาร์ตประจำวันและสัปดาห์ ทำให้วงกลายเป็นเกิร์ลกรุปต่างชาติวงที่สามที่เปิดตัวที่อันดับหนึ่งบนชาร์ตด้วยอัลบั้มเปิดตัว นับตั้งแต่ปี ค.ศ. 2011

## เบื้องหลัง
ในวันที่ 16 พฤษภาคม ค.ศ. 2017 วายจีเอกซ์ประกาศว่าแบล็กพิงก์จะเปิดตัวที่ประเทศญี่ปุ่นในฤดูร้อนปี ค.ศ. 2017 โดยจัดการแสดงชื่อ แบล็กพิงก์พรีเมียมเดบิวต์โชว์เคส ในวันที่ 20 กรกฎาคม ที่สนามกีฬาต่อสู้ญี่ปุ่นในโตเกียว แบล็กพิงก์กลายเป็นเกิร์ลกรุปต่างชาติวงแรกที่จัดการแสดงที่นิปปงบุโดกังก่อนการเปิดตัวในญี่ปุ่น หลังจากงานโชว์เคส อัลบั้มจะปล่อยออกมาในวันที่ 9 สิงหาคม แต่ต่อมาในวันที่ 13 กรกฎาคม วายจีเอกซ์ประกาศเลื่อนวันจำหน่ายอัลบั้มจากเดิมวันที่ 9 สิงหาคม เป็นวันที่ 30 สิงหาคมแทน ในวันเดียวกัน รายละเอียดจากอัลบั้มถูกเปิดเผยรวมถึงรายชื่อแทร็ก โดยมีทั้งหมดสองเวอร์ชัน ได้แก่ ซีดีและดีวีดี ซึ่งประกอบด้วยเวอร์ชันภาษาญี่ปุ่นและเกาหลี รวมถึงมิวสิกวิดีโอ 5 เพลง และมีเพียงรูปแบบซีดีเท่านั้นที่เพลงเป็นภาษาญี่ปุ่นทั้งหมด

อีพีออกจำหน่ายในรูปแบบดิจิทัลเมื่อวันที่ 29 สิงหาคม ค.ศ. 2017 ผ่านทางไอทูนส์เจแปน และทั่วโลก

## การส่งเสริม
เพื่อเป็นส่วนหนึ่งของการโปรโมตในประเทศญี่ปุ่นทางโทรทัศน์และอินเทอร์เน็ต วงปล่อยมิวสิกวีดีโอเพลง "เพลย์อิงวิทไฟร์" ฉบับภาษาญี่ปุ่นบนเอ็มทีวีเจแปน และ "วิสเซิล" บนมิวสิกออน! ทีวีเมื่อวันที่ 10 กรกฎาคม ค.ศ. 2017 "สเตย์" และ "บูมบายาห์" เมื่อวันที่ 11 และ 13 กรกฎาคม ค.ศ. 2017 บนเกียะโอะ! และเพลงสุดท้าย "แอสอิฟอิตส์ยัวร์ลาสต์" บนอะเบะมะ (เคเวิลด์แชนแนล) เมื่อวันที่ 16 กรกฎาคม ค.ศ. 2017 

นอกจากนี้ในวันที่ 13 กรกฎาคม วงได้ปล่อยคลิปสั้น ๆ ของซิงเกิลภาษาญี่ปุ่นลงทางยูทูบ โดยเริ่มจาก "บูมบายาห์" ในวันที่ 13 กรกฎาคม และต่อด้วย "วิสเซิล" ในวันที่ 14 กรกฎาคม, "เพลย์อิงวิทไฟร์" ในวันที่ 15 กรกฎาคม, "สเตย์" ในวันที่ 16 กรกฎาคม และ "แอสอิฟอิตส์ยัวร์ลาสต์" ในวันที่ 17 กรกฎาคม

ในวันที่ 8 สิงหาคม "บูมบายาห์" เวอร์ชันญี่ปุ่นถูกปล่อยตัวในไอทูนส์เจแปน เป็นเพลงแรกของอีพี

## พฤติการณ์เชิงพาณิชย์
*แบล็กพิงก์* เปิดตัวที่อันดับที่หนึ่งบนออริคอนเดลีอัลบั้มชาร์ตประจำวันที่ 29 สิงหาคม ค.ศ. 2017 ด้วยยอด 21,583 แผ่น ก่อนจะตกลงมาอันดับที่สองในชาร์ตประจำวันที่ 31 สิงหาคม ค.ศ. 2017 อัลบั้มขึ้นถึงอันดับหนึ่งบนออริคอนวีกลีอัลบั้มชาร์ต ด้วยยอด 39,100 แผ่นในสัปดาห์แรก กลายเป็นเกิร์ลกรุปต่างชาติวงที่สามที่เปิดตัวที่อันดับหนึ่งบนชาร์ตด้วยอัลบั้มเปิดตัว ต่อจากที.เอ.ที.ยู.และทูเอนีวัน ในเดือนสิงหาคม ค.ศ. 2017 *แบล็กพิงก์* กลายเป็นอัลบั้มที่ขายดีที่สุดเป็นอันดับที่ 4 ในญี่ปุ่น ด้วยยอด 39,100 ชุด

นอกจากนี้อัลบั้มยังขึ้นสูงสุดที่อันดับหนึ่งบนชาร์ตบิลบอร์ดเจแปนฮอตอัลบั้ม และขายได้มากกว่า 5 หมื่นชุดในเดือนกันยายน

## รายชื่อเพลง

## ชาร์ต

## ประวัติการออกจำหน่าย

## อ้างอิง

หมวดหมู่:อีพีในปี พ.ศ. 2560
หมวดหมู่:อีพีภาษาญี่ปุ่น
หมวดหมู่:อีพีของแบล็กพิงก์
ฌ้อปาอ๋อง มหากาพย์ตำนานลำน้ำเลือด

**ฌ้อปาอ๋อง มหากาพย์ตำนานลำน้ำเลือด** (อังกฤษ: The Last Supper) เป็นภาพยนตร์อิงประวัติศาสตร์จีน ที่ออกฉายในปี ค.ศ. 2012 กำกับโดย ลู่ ฉวน นำแสดงโดย หลิว เย่, แดเนียล วู, จาง เจิ้น และ ฉิน หลาน ภาพยนตร์เรื่องนี้มีเค้าโครงมาจากเหตุการณ์สงครามฉู่-ฮั่น โดยเกิดขึ้นช่วงที่ราชวงศ์ฉิน ล่มสลาย และการกำเนิดใหม่ของ ราชวงศ์ฮั่น ภาพยนตร์เรื่องนี้ออกจำหน่ายในวันที่ 5 กรกฎาคม 2012

## เนื้อเรื่องย่อ
เรื่องราวในภาพยนตร์เกิดขึ้นในยุคปลายราชวงศ์ฉินที่ราษฎรพากันลุกฮือขึ้นก่อกบฏ จนเกิดกองกำลังหลายสายในความวุ่นวายครั้งนี้ หนึ่งก็คือกองทัพที่มี เซี่ยงหวี่ หรือ ฌ้อปาอ๋อง นักรบหนุ่มผู้ห้าวหาญที่เกิดมาในตระกูลขุนนางของแคว้นฉู่เป็นผู้นำ ส่วนอีกหนึ่งคือกองทัพที่มี หลิวปัง ขุนนางระดับล่างของก๊กฉิน ที่มีพื้นเพเดิมมาจากครอบครัวชาวนาผู้ยากไร้เป็นผู้นำ

เมื่อ เซี่ยงหวี่ ได้ชัยในการรบ เข้าใกล้สู่การกรีฑาทัพเข้าเมืองเสียนหยางกลับเป็นกองทัพของ หลิวปัง ที่ชิงเข้าเมืองก่อน สร้างความไม่พอใจให้แก่เซี่ยงหวี่เป็นอย่างยิ่ง ต่อมา เซี่ยงหวี่ ได้ประกาศตั้งตัวเองเป็น “ฌ้อปาอ๋อง” และแต่งตั้งให้ หลิวปัง มีบรรดาศักดิ์เป็น "ฮั่นอ๋อง"

## นักแสดงนำ
* หลิว เย่ รับบท หลิวปัง
* แดเนียล วู รับบท ฌ้อปาอ๋อง
* จาง เจิ้น รับบท หัน ซิ่น
* ฉิน หลาน รับบท ลู่ ชือ
* ชา ยี รับบท เซียว เหอ
* เนี่ย หยวน รับบท เซียว เหอ
* โหว ซือหยวน รับบท สนมฉี
* ฉี เตา รับบท เตียวเหลียง

## อ้างอิง

## แหล่งข้อมูลอื่น
* 
* 
*  ''The Last Supper''  on Sina.com

หมวดหมู่:ภาพยนตร์จีนที่ออกฉายในปี พ.ศ. 2555
สถาบันเงินตรายุโรป

**สถาบันเงินตรายุโรป** () หรือ **EMI** เป็นองค์กรทางการเงินของประชาคมเศรษฐกิจยุโรป (EEC) ดำเนินงานระหว่างปีค.ศ. 1994 ถึง 1998 มีหน้าที่วางระบบและระเบียบทางธุรกรรมทางการเงินของชาติสมาชิกประชาคมเศรษฐกิจยุโรปเพื่อเตรียมพร้อมสำหรับการใช้เงินสกุลเดียว สถาบันเงินตรายุโรปถูกยุบเมื่อวันที่ 30 มิถุนายน ค.ศ. 1998 และถูกแทนที่ด้วยธนาคารกลางยุโรป หลังจากนั้นอีก 6 เดือน ก็มีการบังคับใช้สกุลเงินยูโร

## อ้างอิง

หมวดหมู่:ก่อตั้งในปี พ.ศ. 2537
หมวดหมู่:สิ้นสุดในปี พ.ศ. 2541
หมวดหมู่:สถาบันการเงินระหว่างประเทศ
สึเกเม็ง

**สึเกเม็ง** () คือราเม็งประเภทหนึ่งซึ่งจะแยกเส้นกับซุปออกไว้คนละชาม เวลารับประทานก็คีบเส้นไปจุ่มในถ้วยซุป สึเกเม็งบางประเภทก็ใช้เส้นโซบะหรือเส้นอูดงแทนเส้นราเม็ง บางครั้งมักมีการวางวัตถุดิบอย่างแผ่นสาหร่าย, ไข่ฝอย ไว้บนเส้น ซุปของสึเกเม็งเป็นซุปที่เคี่ยวด้วยเวลานานจึงมีความเข้มข้นมากกว่าซุปของราเม็ง สึเกเม็งถือกำเนิดขึ้นใน พ.ศ. 2504 โดยนายคาซูโอะ ยามางิชิ (山岸 一雄) เจ้าของร้านอาหารนามว่า *ไทโชเก็ง* (大勝軒) ในกรุงโตเกียว ก่อนที่เมนูนี้จะแพร่หลายในโตเกียวและทั่วทั้งประเทศญี่ปุ่น ปัจจุบันร้านไทโชเก็งมีสาขามากกว่าร้อยแห่งในประเทศญี่ปุ่น ถือเป็นร้านต้นตำรับของสึเกเม็ง

## อ้างอิง

หมวดหมู่:อาหารจากเส้นเย็น
หมวดหมู่:ราเม็ง
เกออร์ค เอ็ลเซอร์

**โยฮัน เกออร์ค เอ็ลเซอร์** () เป็นกรรมกรชาวเยอรมันที่ได้วางแผนและทำการที่ซับซ้อนในความพยายามลอบสังหารอดอล์ฟ ฮิตเลอร์ และผู้นำนาซีระดับชั้นสูงคนอื่น ๆ เมื่อวันที่ 8 พฤศจิกายน ค.ศ. 1939 ที่เบือร์เกอร์บร็อยเค็ลเลอร์ (Bürgerbräukeller) ในเมืองมิวนิก ระเบิดเวลาที่เอ็ลเซอร์ทำขึ้นและเอาไปวางไว้ใกล้กับแท่นเวทีกล่าวสุนทรพจน์นั้นล้มเหลวในการสังหารฮิตเลอร์ซึ่งออกไปก่อนเวลาที่คาดหมาย แต่ทำให้มีผู้เสียชีวิต 8 คน และมีผู้บาดเจ็บกว่า 62 คน เอ็ลเซอร์ถูกจับกุมและกลายเป็นนักโทษนานกว่า 5 ปี จนกระทั่งถูกประหารชีวิตในค่ายกักกันดาเคา

เกออร์ค เอ็ลเซอร์
หมวดหมู่:บุคคลจากรัฐบาเดิน-เวือร์ทเทิมแบร์ค
หมวดหมู่:ผู้พยายามลอบสังหารอดอล์ฟ ฮิตเลอร์
หมวดหมู่:ผู้ถูกประหารชีวิตที่ค่ายกักกันนาซี
คาร์ล โบเดินชัทซ์

**คาร์ล-ไฮน์ริช โบเดินชัทซ์** (; 10 ธันวาคม ค.ศ. 1890 – 25 สิงหาคม ค.ศ. 1979)เป็นนายพลเยอรมันที่ทำหน้าที่เป็นนายทหารคนสนิทของมันเฟรท ฟ็อน ริชท์โฮเฟิน ในสงครามโลกครั้งที่หนึ่ง และเป็นผู้ประสานงานระหว่างแฮร์มัน เกอริง กับอดอล์ฟ ฮิตเลอร์ในสงครามโลกครั้งที่สอง

หมวดหมู่:ทหารชาวเยอรมัน
หมวดหมู่:ทหารชาวเยอรมันในสงครามโลกครั้งที่หนึ่ง
หมวดหมู่:ทหารชาวเยอรมันในสงครามโลกครั้งที่สอง
หมวดหมู่:เชลยศึกสงครามโลกครั้งที่สองชาวเยอรมันที่ถูกจับโดยสหรัฐ
หมวดหมู่:บุคคลจากรัฐไบเอิร์น
ไฮนทซ์ บรันท์

พลตรี **ไฮนทซ์ บรันท์** (; 11 มีนาคม ค.ศ. 1907 – 21 กรกฎาคม ค.ศ. 1944) เป็นเจ้าหน้าที่นายทหารในช่วงสงครามโลกครั้งที่สอง ได้ทำหน้าที่เป็นผู้ช่วยนายพลอาด็อล์ฟ ฮ็อยซิงเงอร์ หัวหน้าของหน่วยปฏิบัติการของนายพล อาจจะกล่าวได้ว่า เขาได้ช่วยชีวิตอดอล์ฟ ฮิตเลอร์ อย่างไม่ได้ตั้งใจ โดยได้ใช้เท้าย้ายกระเป๋าที่ใส่ระเบิดที่ถูกวางเอาไว้โดยเคลาส์ ฟ็อน ชเตาเฟินแบร์ค ให้ไปอยู่หลังขาโต๊ะประชุมในเหตุการณ์แผนลับ 20 กรกฎาคม ทำให้ฮิตเลอร์รอดชีวิตจากระเบิด แต่ตัวเขากลับเสียชีวิตจากแรงระเบิดพร้อมกับเสียขาไป

หมวดหมู่:นาซี
หมวดหมู่:ทหารชาวเยอรมันในสงครามโลกครั้งที่สอง
หมวดหมู่:นักกีฬาขี่ม้าชายชาวเยอรมัน
หมวดหมู่:นักกีฬาจากเบอร์ลิน
หมวดหมู่:เสียชีวิตจากวัตถุระเบิด
หมวดหมู่:นักกีฬาโอลิมปิกทีมชาติเยอรมนี
เมเรตเซเกอร์

**เมเรตเซอร์เกอร์** (พระนามของพระองค์มีความหมาย "ผู้ที่รักความเงียบ") เป็นพระราชินีอียิปต์มเหสีโบราณ พระนางเมเรตเซอร์เกอร์ปรากฏในแหล่งแห่งราชอาณาจักรใหม่ในฐานะภรรยาของฟาโรห์เซนุสเรตที่ 3
หมวดหมู่:ราชินีแห่งอียิปต์โบราณ
หมวดหมู่:บุคคลในศตวรรษที่ 19 ก่อนคริสตกาล
ไอโฟน 8

**ไอโฟน 8** และ**ไอโฟน 8 พลัส** เป็นสมาร์ตโฟนที่ออกแบบและพัฒนาโดยบริษัทแอปเปิล ที่เปิดตัวเมื่อวันที่ 12 กันยายน 2560 พร้อมกับ ไอโฟน X ไอโฟนรุ่นระดับสูงกว่า ณ หอประชุมสตีฟ จ็อบส์ ภายในแอปเปิลปาร์ค สำนักงานใหญ่แห่งใหม่ของบริษัทแอปเปิล โดยนายทิม คุก ประธานบริหารของบริษัทแอปเปิล  และกำหนดวางจำหน่ายครั้งแรกในวันที่ 22 กันยายน 2560 สำหรับประเทศไทยวางจำหน่ายในวันที่ 3 พฤศจิกายนปีเดียวกัน

## เส้นเวลาของไอโฟนแต่ละรุ่น

## อ้างอิง

## แหล่งข้อมูลอื่น
* เว็บไซต์อย่างเป็นทางการ (ภาษาไทย)

หมวดหมู่:ไอโฟน
หมวดหมู่:ผลิตภัณฑ์ที่เปิดตัวในปี พ.ศ. 2560
จักรพรรดิเซโน

**จักรพรรดิเซโน** (,425–9 เมษายน 491) เป็นจักรพรรดิไบแซนไทน์ตั้งแต่ ค.ศ. 474 ถึง ค.ศ. 475 และอีกครั้งตั้งแต่ ค.ศ. 476 ถึง ค.ศ. 491 การจลาจลในประเทศและความแตกแยกทางศาสนาเกิดขึ้นในรัชสมัยของพระองค์ รัชสมัยของพระองค์เห็นการสิ้นสุดของ จักรวรรดิโรมันตะวันตก หลังจากการถูกปลดของ จักรพรรดิโรมุลุส เอากุสตุส และหลังการสวรรคตของ จักรพรรดิยูลิอุส แนโปส แต่พระองค์ได้รับคำชื่นชมว่ามีส่วนอย่างมากในการทำให้จักรวรรดิตะวันออกมีเสถียรภาพ

## อ้างอิง
                           

หมวดหมู่:จักรพรรดิไบแซนไทน์
หมวดหมู่:เสียชีวิตจากโรคบิด
หมวดหมู่:เสียชีวิตจากโรคลมชัก
มังกรหยก ตอน ศึกเทพอภินิหารเจ้าอินทรีย์

**มังกรหยก ตอน ศึกเทพอภินิหารเจ้าอินทรี** () เป็นละครโทรทัศน์ที่อิงเรื่องราวมาจากวรรณกรรมชิ้นเอกของจีนเรื่อง มังกรหยก ภาค 1 และภาค 2 ของกิมย้ง นำแสดงโดย เฉิน เสี่ยว, เฉิน เหยียนซี ออกอากาศทางช่อง 7 ออกอากาศทุกวันจันทร์ - พุธ เวลา 09.30 -11.30 น.

## เนื้อเรื่อง
เรื่องราวเริ่มต้นด้วยการฆ่าล้างตระกูลเล็ก โดยลี้มกโช้ว จนกระทั่งไปเจอกับเอี้ยก้วยในวัยเด็ก จนเอี้ยก้วยได้ไปเป็นศิษย์ก๊วยเจ๋งที่เกาะดอกท้อ แต่โดนกลั่นแกล้งประจำ ต่อมาก๊วยเจ๋งฝากให้เป็นศิษย์สำนักช้วนจินก่า แต่ก็โดนอาจารย์กับศิษย์ดุด่ากลั่นแกล้งต่าง ๆ นานา จนได้มาพบกับยายซุนและเซียวเล่งนึ่ง ที่สำนักสุสานโบราณ เอี้ยก้วยกราบเซียวเล้งนึ่งเป็นอาจารย์ ทั้งสองได้ฟันฝ่าอุปสรรคมากมายจนสุดท้าย ทั้งสองก็ครองรักกันอย่างมีความสุข

## นักแสดงนำ
* เฉิน เสี่ยว รับบท เอี้ยก้วย / เอี้ยคัง
** ลีโอ หวู รับบท เอี้ยก้วย (วัยเด็ก)
* เฉิน เหยียนซี รับบท เซียวเหล่งนึ่ง
* จาง กัวหลิน รับบท ก๊วยเจ๋ง
* หยาง หมิงนา รับบท อึ้งย้ง
* จาง ซินอวี่ รับบท หลี่ มอโจว
* เหมา เสี่ยวตง รับบท ก๊วยพู้
* เจิ้ง เสี่ยหยิง รับบท ก๊วยเซียง
* กุย เจิ้งปัง รับบท ก๊วยพั่วลู่
* อู๋ จิงจิง รับบท กงซุนเล็กงัก
* ชิว ซินฉื่อ รับบท กงซุนจี้
* หาน ตงจวิน รับบท อู๋ เสี่ยวเหวิน
* คริสโตเฟอร์ ลี รับบท อึ้งเอี๊ยะซือ
* จง เฟิงเหยิน รับบท อาวเอี๊ยงฮง
* หยิน เสี่ยวตง รับบท อั้งฉิกกง
* โจว เต๋อหัว รับบท จิวแป๊ะทง
* จี เฉิน รับบท อิดเต็งไต้ซือ
* เติ้ง หลี่หมิน รับบท กัวเต็งอัก
* เฉิน เจ้าผิง รับบท ชิว ชู่จี
* เหมิง เฟย รับบท เยลู่ จูไค่
* ซู่ หรงหรง รับบท มองเกอ ข่าน
* เหยียน อี้ควน รับบท หวัง ฉงหยาง
* เจ้า ลี่อิ่ง รับบท มู่ เนี่ยนฉือ
* เฉิน เสียง รับบท ลู่ เจินหยวน
* หยาง หรง รับบท เหมย เซาฟง
* หวงอี้ รับบท เฟิง หง
* จาง ตันเฟิง รับบท ต๊กโกวคิ้วป้าย
* ฉิน หลาน รับบท เหอเสียง
* ซู่ สือเจา รับบท กุบไล ข่าน
* เฉิน จื่อหาน รับบท ฉิว อี้หนง
* ซุน เย่าฉี รับบท เล็ก บ่อซัง

## อ้างอิง

## แหล่งข้อมูลอื่น
* ''The Condor Heroes'' on Sina Weibo

หมวดหมู่:ละครโทรทัศน์จีน
หมวดหมู่:ละครโทรทัศน์จีน
หมวดหมู่:ละครโทรทัศน์แนวกำลังภายในจีน
หมวดหมู่:ละครแนวแอ็คชั่น
หมวดหมู่:ละครโทรทัศน์จีนในปี พ.ศ. 2557
หมวดหมู่:มังกรหยก
รัฐชัฟเฮาเซิน

**รัฐชัฟเฮาเซิน** () เป็นรัฐในประเทศสวิตเซอร์แลนด์ ตั้งอยู่บริเวณตอนเหนือของประเทศติดกับพรมแดนประเทศเยอรมนี มีเมืองศูนย์กลางอยู่ที่นครชัฟเฮาเซิน รัฐชัฟเฮาเซินในสมัยกลางมีสถานะเป็นนครรัฐ ตามเอกสารพบว่ารัฐชัฟเฮาเซินเริ่มใช้เงินเหรียญเป็นของตนเองตั้งแต่ปี ค.ศ. 1045 ซึ่งในขณะนั้นดินแดนในแถบนี้มีชื่อเรียกว่า *วิลลาสกัฟฮูซูน* (*Villa Scafhusun*) ต่อมาในปี ค.ศ. 1049 เคานต์เอเบอร์ฮาร์ด ฟอน เนลเลินบูร์ก ได้สร้างอารามเบเนนิกต์ขึ้นซึ่งนำไปสู่วิถีชุมชนที่พัฒนาขึ้นจนมีอิสรภาพเป็นของตนเองในปี ค.ศ. 1190 จนกระทั่งในปี ค.ศ. 1330 รัฐแห่งนี้ก็สูญเสียดินแดนทั้งหมดและอิสรภาพแก่ราชวงศ์ฮาพส์บวร์ค อย่างไรก็ตาม ในปี ค.ศ. 1418 ได้ใช้เงินซื้ออิสรภาพของตนเองมาจากฮาพส์บวร์ค และประกาศตนเป็นพันธมิตรของสมาพันธรัฐสวิสในปี ค.ศ. 1454 และในปี ค.ศ. 1501 ก็ได้เข้าร่วมสมาพันธรัฐสวิสอย่างเป็นทางการ ถือเป็นรัฐที่เข้าร่วมสมาพันธ์เป็นลำดับที่ 12 ประชากรร้อยละ 88 พูดภาษาเยอรมัน

รัฐชัฟเฮาเซินตั้งอยู่ในเขตเศรษฐกิจซือริช ภาคเศรษฐกิจหลักของรัฐชัฟเฮาเซินคือภาคอุตสาหกรรม ภาคอุตสาหกรรมหลักได้แก่ เครื่องจักรกล, โลหะภัณฑ์ และอัญมณี ภาคอุตสาหกรรมรองได้แก่ สิ่งทอ, สินค้าหนัง, แก้ว, ซีเมนต์, กระดาษ และเคมีภัณฑ์

## อ้างอิง

ชัฟเฮาเซิน